หุ้นปิดตลาดร่วง 16.70 จุด
SET ปิดช่วงบ่ายที่ระดับ 768.55 จุด ลดลง 16.70 จุด(-2.13%)มูลค่าการซื้อขาย 31,023.54 ล้านบาทตามต่างประเทศ ,แนะดูประชุมผู้นำอียูคืนนี้ สัปดาห์หน้าคาดรีบาวน์
7 พ.ค. 2553

SET ปิดช่วงบ่ายที่ระดับ 768.55 จุด ลดลง 16.70 จุด(-2.13%)มูลค่าการซื้อขาย 31,023.54 ล้านบาทตามต่างประเทศ ,แนะดูประชุมผู้นำอียูคืนนี้ สัปดาห์หน้าคาดรีบาวน์
นักวิเคราะห์ฯเผยตลาดหุ้นไทยวันนี้ปรับฐาน แนวเดียวกับตลาดต่างประเทศ ทั้งตลาดภูมิภาคปรับตัวลงเฉลี่ย 1%, ตลาดในแถบยุโรปปรับตัวลงเฉลี่ย 1.5% ส่วนดาวโจนส์ร่วงหนักคาดว่าน่าจะมีสาเหตุจากปัญหาทางเทคนิค ส่วนปัญหาหนี้สินของกรีซยังเป็นเรื่องหลักที่ส่งผลกระทบต่อยุโรป และทำให้ Sentiment ของตลาดฯไม่ดี ราคาน้ำมันก็ร่วงลง อีกทั้งการเมืองเวลานี้ นปช.ก็ยังไม่มีข้อสรุปว่าจะเป็นอย่างไร หลังนายกฯประกาศแผนปรองดองแล้ว สัปดาห์หน้าตลาดฯคงจะรีบาวน์ได้ แนะเกาะติดการประชุมของผู้นำอียูคืนนี้ จะมีการพิจารณาวงเงินช่วยเหลือ 1.1 แสนล้านยูโร และอาจมีมาตรการเพิ่มอีก พร้อมให้แนวรับ 760, 750 แนวต้าน 780 จุด
ตลาดหลักทรัพย์ปิดตลาดช่วงบ่ายวันนี้ที่ระดับ 768.55 จุด ลดลง 16.70 จุด(-2.13%)มูลค่าการซื้อขาย 31,023.54 ล้านบาท
การซื้อขายหุ้นวันนี้ ดัชนีหุ้นไทยเปิดเทรดช่วงเช้ามาก็ร่วงไปกว่า 14 จุด หลังจากนั้นดัชนีฯก็ไหลลงไปกว่า 2% และแกว่งตัวในแดนลบตลอดทั้งวัน โดยขยับขึ้นแตะจุดสูงสุดของวันอยู่ที่ระดับ 771.79 จุด ส่วนดัชนีจุดต่ำสุดของวันอยู่ที่ 761.02 จุด
ส่วนหลักทรัพย์เปลี่ยนแปลงวันนี้ เพิ่มขึ้น 66 หลักทรัพย์ ลดลง 293 หลักทรัพย์ และไม่เปลี่ยนแปลง 106 หลักทรัพย์
น.ส.มยุรี โชวิกรานต์ ผู้อำนวยการอาวุโสฝ่ายวิเคราะห์หลักทรัพย์ บล.กิมเอ็ง (ประเทศไทย) กล่าวว่า ตลาดหุ้นไทยวันนี้ปรับฐาน ในทิศทางเดียวกับตลาดต่างประเทศ โดยตลาดหุ้นอื่นในภูมิภาคเอเชียปรับตัวลงเฉลี่ย 1%, ตลาดหุ้นอื่นในแถบยุโรปปรับตัวงเฉลี่ย 1.5% ส่วนดาวโจนส์เมื่อคืนที่ผ่านมาปรับตัวลงหนักคาดว่าจะมาจากปัญหาทางด้านเทคนิค
ส่วนปัญหาหนี้สินของกรีซยังเป็นเรื่องหลักที่ส่งผลกระทบต่อยุโรป และทำให้ Sentiment ของตลาดไม่ดี ราคาน้ำมันก็ปรับตัวลงลึกด้วย อีกทั้งปัจจัยการเมืองเวลานี้ ในระหว่างเทรดทาง นปช.ก็ยังไม่ได้ข้อสรุปออกมาว่าจะเป็นอย่างไร ภายหลังจากที่นายกฯประกาศข้อเสนอแผนปรองดองแล้ว ทำให้ช่วงนี้นักลงทุนลดพอร์ตลงทุนบางส่วนก่อน
แนวโน้มการลงทุนในสัปดาห์หน้า น.ส.มยุรี กล่าวว่า ตลาดฯน่าจะรีบาวน์ได้ โดยให้เกาะติดการประชุมของผู้นำประเทศสมาชิกอียูในคืนนี้ ที่จะมีการพิจารณาวงเงินช่วยเหลือ 1.1 แสนล้านยูโร และอาจมีมาตรการเพิ่มอีก   พร้อมให้แนวรับไว้ที่ 760, 750 จุด แนวต้าน 780 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่          PTT    มูลค่าการซื้อขาย 3,454.60 ล้านบาท ปิดที่ 256.00 บาท ลดลง   7.00 บาท          PTTEP  มูลค่าการซื้อขาย 2,741.31 ล้านบาท ปิดที่ 148.00 บาท ลดลง   5.00 บาท          CPF    มูลค่าการซื้อขาย 1,863.51 ล้านบาท ปิดที่  17.30 บาท ราคาไม่เปลี่ยนแปลง          BANPU  มูลค่าการซื้อขาย 1,839.62 ล้านบาท ปิดที่ 640.00 บาท ลดลง  18.00 บาท                   SCB    มูลค่าการซื้อขาย 1,675.82 ล้านบาท ปิดที่  83.50 บาท ลดลง   2.75 บาท